**Историјски архив Града Новог Сада,**

**Нови Сад, Ул. Филипа Вишњића бр. 2а**

**Број: 031–**

 **Дана:**

**М О Д Е Л У Г О В О Р А**

Модел уговора представља основ за одређивање клаузула уговора који ће бити закључен са најповољнијим понуђачем. Исти ће бити модификован у складу са прихваћеном Понудом и у том смислу ће бити накнадно дорађене одређене клаузуле којима ће се регулисати услови захтевани јавним позивом и Конкурсном документацијом.

Овај модел уговора је саставни део конкурсне документације, понуђач га не доставља у својој понуди, али је дужан да приликом попуњавања електронске понуде на Порталу јавних набавки потврди да је упознат са садржином и да прихвата предметни модел уговора.

Уговорне стране:

**1.** **Историјског архива Града Новог Сада, Нови Сад** **са седиштем у Новом Саду,** **Филипа Вишњића 2а**

ПИБ: 102029000, Матични број: 08080976

Број рачуна: 840-171664-12, 840-171668-97 Управа за трезор,

кога заступа директор Петар Ђурђев (у даљем тексту: **Наручилац**)

и

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ са седиштем у \_\_\_\_\_\_\_\_\_\_\_\_\_\_\_, ул. \_\_\_\_\_\_\_\_\_\_\_\_\_\_ бр.\_\_\_\_\_, матични број: \_\_\_\_\_\_\_\_\_\_\_\_\_\_, ПИБ: \_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_ (***уписати: микро-мало-средње-велико...*** ) привредно друштво као добављач, кога заступа директор \_\_\_\_\_\_\_\_\_\_\_\_\_\_\_\_\_\_\_\_\_\_\_\_, (у даљем тексту: **Испоручилац)**,

закључују:

**У Г О В О Р**

Уговорне стране су се споразумеле о следећем:

**ОСНОВНЕ ОДРЕДБЕ**

**Члан 1.**

Уговорне стране констатују да је:

- Наручилац, у складу са одредбама Закона о јавним набавкама (''Службени гласник РС'' бр.91/2019), у циљу закључења уговора у поступку набавке добара, спровео отворени поступак **ОП ЈН 5/2021 Рачунарска опрема и скенер.**

-Испоручилац, у својству Понуђача, доставио своју Понуду бр. \_\_\_\_\_\_\_ од \_\_\_\_\_\_\_\_\_\_\_\_\_ 2021. године, по јавном позиву број објаве \_\_\_\_\_\_\_\_\_\_\_\_\_\_ , и која чини саставни део овог Уговора (у даљем тексту: Понуда);

-Наручилац, својом Одлуком о додели уговора број \_\_\_\_\_\_\_\_\_\_\_\_\_\_\_од \_\_\_\_2021. године, доделио Уговор о јавној набавци Испоручиоцу.

**ПРЕДМЕТ УГОВОРА**

**Члан 2.**

 Предмет овог Уговора су рачунарска опрема и скенер, за потребе Историјског архива Града Новог Сада, Нови Сад, која обухвата набавку, испоруку, повезивање, конфигурисање и пуштање у рад, опреме у количини и према захтеваном техничком опису из конкурсне документације Наручиоца и Понуди Испоручиоца бр. \_\_\_\_\_\_\_\_\_ од \_\_\_\_\_ 2021. године, (у даљем тексту: испорука добара), који су саставни део овог Уговора, и заједно са њим чине недељиву целину.

 Испоручилац се обавезује да:

1. испоручена добра буду одговарајућег квалитета, сходно важећим законима,

техничким и другим прописима у Републици Србији као и стандардима и правилима струке, који се односе на ову врсту посла, прописно обележена и запакована;

1. испоручи и изврши повезивање добара, као и да активно учествује и сарађује са

Наручиоцем у погледу обезбеђења потребних информација и консултација у вези конфигурације уређаја, као и да исту изврши према накнадно достављеним захтевима Наручиоца;

1. овлашћеном лицу Наручиоца омогући несметано вршење надзора и контроле

у погледу врсте, количине, квалитета и предвиђених рокова, те поступа по налозима истог, без додатног плаћања;

1. записнички констатује завршетак уговореног посла и преда сву припадајућу

техничку документацију (припадајуће гаранције произвођача, упутства за употребу и сл).

Добра, која су предмет овог Уговора, Испоручилац има испоручити, монтирати и конфигурисати Наручиоцу на адреси у Новом Саду, ул. Филипа Вишњића бр. 2а.

Испоручилац се обавезује да предметна добра, испоручи, монтира и изврши конфигурацију у року од \_\_\_\_\_\_\_\_\_ (словима: \_\_\_\_\_\_\_\_\_) календарских дана, од дана закључења овог Уговора.

Испорука предметних добара се врши искључиво радним данима (понедељак - петак), у току радног времена (8:00 – 15:00 часова), а монтажа и конфигурација предметних добара након истека радног времена, уз претходну најаву и сагласност овлашћеног лица Наручиоца.

**ЦЕНА**

**Члан 3.**

Укупна цена добара, која представљају предмет јавне набавке, а према ценама наведеним у прихваћеној Понуди, износи \_\_\_\_\_\_\_\_\_\_\_\_\_ (словима: \_\_\_\_\_\_\_\_\_\_\_\_\_\_\_\_\_\_\_\_\_\_\_) динара без ПДВ, а са урачунатим ПДВ-ом \_\_\_\_\_\_\_\_\_\_ (словима: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_) динара. ПДВ се обрачунава и плаћа у складу са важећим прописима у Републици Србији. Јединична цена је наведена у обрасцу структуре цене Испоручиоца, који чини саставни део овог Уговора.

 Цена, из става 1. овог члана, обухвата и све зависне трошкове везане за испоруку предметних добара из члана 2. овог Уговора (монатаже и конфигурације), укључујући и све друге трошкове који су наведени у техничкој спецификацији из конкурсне документације Наручиоца. Наведени трошкови се не могу посебно исказивати ван понуђене цене, фактурисати нити наплаћивати.

У току важења Уговора укупна цена је фиксна и не може се мењати ни по којем основу за све време трајања Уговора.

**ПРИЈЕМ ДОБАРА**

**Члан 4.**

Испоручилац има обавезу да најави испоруку предмета набавке, из члана 2. овог Уговора, најмање 24 часа пре саме испоруке, на контакт телефон који буде наведен у налогу за набавку. Пријем предметних добара се врши од стране овлашћеног представника Наручиоца и у присуству овлашћеног представника Испоручиоца.

Након целокупне испоруке предметних добара, монтаже истих и конфигурације сачињава се Записник о извршеној испоруци добара/реализацији уговора, који овлашћени представници Наручиоца и Испоручиоца састављају и потписују, уз предају све припадајуће и захтеване техничке и друге документације (гаранције произвођача, упутства за употребу и сл.) Наручиоцу.

Наручилац је дужан да предмет јавне набавке прегледа и да саопшти примедбе Испоручиоцу у погледу видљивих недостатака. Овлашћени представник Наручиоца има право да одбије пријем добара који не одговарају понуди. Забелешку о констатованим примедбама на испоруку добара потписује овлашћени представник Наручиоца и овлашћени представник Испоручиоца. Уколико се утврди постојање недостатака Испоручилац је дужан да их отклони одмах, а најкасније у року од 3 дана, од дана сачињавања забелешке.

До предаје предметних добара Наручиоцу ризик случајне пропасти или оштећења добара сноси Испоручилац, а са предајом ризик прелази на Наручиоца.

Наручилац ће одредити лице које ће пратити реализацију/извршење уговора, вршити контролу испоручених добара, потписивање Записника о извршеној испоруци добара/реализацији уговора (квантитативни и квалитативни пријем добара) оверу отпремница и друге неопходне документације, а у случају било какве промене контакт лица, Наручилац ће о томе писмено известити Испоручиоца најкасније до отпочињања испоруке предметних добара.

**КВАЛИТЕТ ДОБАРА**

**Члан 5.**

За квалитет и функционалност добара гарантује и одговара Испоручилац, који Наручиоцу гарантује да испоручена добра потпуно одговарају свим техничким описима, карактеристикама и спецификацијама датим у оквиру конкурсне документације, Понуде и овог Уговора. Уколико се након пријема констатују недостаци у погледу квалитета испоручених добара, који су предмет овог Уговора, Испоручилац је обавезан да, без накнаде, недостатке отклони одмах, а најкасније у року од 3 (три) радна дана, од дана пријема писменог захтева Наручиоца.

 Испоручилац се обавезује да преузме сваку врсту спора који евентуално настане у вези са правом својине на предмету овог Уговора и да Наручиоцу надокнади штету, уколико она настане као последица оспоравања овог права, а Наручилац ће одмах по сазнању за било какво оспоравање или потраживање треће стране писаним путем обавестити Испоручиоца.

Испоручилац даје гаранцију на квалитет и функционалност испоручених добара, монтаже и конфигурације уз гарантни рок који износи \_\_\_\_\_\_\_\_\_\_\_\_\_\_ (словима: \_\_\_\_\_\_\_\_\_\_\_\_\_\_\_\_\_) месеци, од дана испоруке добара.

Испоручилац сноси одговорност за поправку сваке грешке или недостатка на било ком делу испоручених добара који се могу јавити током гарантног периода, односно за скривене мане које нису могле да уоче приликом примопредаје, под условом да се добра користе и одржавају у складу са документацијом и препорукама Испоручиоца.

Наручилац мора одмах писменим путем да обавести Испоручиоца у вези било какве рекламације по основу ове гаранције.

Испоручилац је дужан да отклони недостатке или оштећења о свом трошку и то одмах по пријему обавешења о недостацима или оштећењу.

Период одговорности ће се продужити за период једнак периоду током којих се добра нису могла користити због оправке грешке или оштећења, односно гарантни рок почиње тећи поново у случају замене добара новим.

**ПЛАЋАЊЕ ДОБАРА**

**Члан 6.**

Након целокупне испоруке, монтаже и конфигурисања добара Наручиоцу, из члана 2. овог Уговора, Испоручилац доставља рачун. Рачун се доставља на адресу Наручиоца. Уз рачун Испоручилац доставља Записник из члана 4. став 2. овог Уговора.

Рачун, из става 1. овог члана, Испоручилац може доставити и путем електронске поште, у складу са важећим прописима у Републици Србији, на е-маил racunovodstvo@arhivns.rs, радним данима у временском периоду од 8,00 до 15,00 часова.

Наручилац је дужан да, у случају пријема рачуна у временском периоду од 8,00 до 15,00 часова, истог радног дана потврди пријем рачуна од стране Испоручиоца.

Рачуни достављени после наведеног времена, из става 2. и 3. овог члана, и у дане који су по важећим прописима у Републици Србији означени као нерадни дани, биће заведени у деловодним књигама Наручиоца првог наредног радног дана.

У случају да Испоручилац примети да за рачун, који је послао електронским путем, није потврђен пријем од стране Наручиоца, а предметна добра су евидентно испоручена, дужан је да одмах о томе обавести Наручиоца.

Рачуни који нису сачињени у складу са одредбама овог члана биће враћени Испоручиоцу, а плаћање одложено на штету Испоручиоца, све док се не изврши исправка и испостава ваљано сачињеног рачуна.

Наручилац има обавезу да изврши плаћање испостављеног рачуна, сачињеног у складу са претходно наведеним у ставовима 1-7. овог члана, у року од 45 дана од дана издавања рачуна, а у складу са Законом о роковима измирења новчаних обавеза у комерцијалним трансакцијама ("Службени гласник РС", бр. 119/12, 68/15 и 113/17) и са Правилником о начину и поступку регистровања фактура, односно других захтева за исплату, као и начину вођења и садржају централног регистра фактура ("Службени гласник РС", бр. 7/18, 59/2018 и 8/2019).

 Рачун који буде испостављен за Историјски архив Града Новог Сада, Нови Сад, мора бити регистрован у Централном регистру фактура (<https://www.trezor.gov.rs/Centralni-registar-faktura-lat.html>). У супротном, испостављена фактура не може бити плаћена.

Плаћање се врши уплатом на рачун Испоручиоца број \_\_\_\_\_\_\_\_\_\_\_\_\_\_\_\_\_\_ који се води код \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ банке.

***Алтернатива у случају подношења понуде са подизвођачем***

**(непотребно прецртати)**

Плаћање дела уговорене цене се врши уплатом на рачун Испоручиоца број \_\_\_\_\_\_\_\_\_\_\_\_\_\_\_\_\_\_ који се води код \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ банке, или други рачун Испоручиоца, који Испоручилац наведе у свом писаном захтеву у року од \_\_\_\_\_\_\_\_\_\_\_\_\_\_ (словима: \_\_\_\_\_\_\_\_\_\_\_\_\_\_\_\_) календарских дана, од дана пријема ваљано сачињеног рачуна.

Плаћање дела уговорене цене за део уговорених добара из члана 2.овог Уговора који ће испоручити **подизвођач** се врши уплатом на рачун подизвођача број \_\_\_\_\_\_\_\_\_\_\_\_\_\_\_\_\_\_ који се води код \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ банке, у року од \_\_\_\_\_\_\_\_\_\_\_\_\_\_ (словима: \_\_\_\_\_\_\_\_\_\_\_\_\_\_\_\_) календарских дана од дана пријема ваљано сачињеног рачуна.

**(напомена: коначан текст у Уговору зависи од статуса чланова групе понуђача, као и од начина на који је уређено плаћање споразумом о заједничком извршењу посла)**

**СРЕДСТВА ФИНАНСИЈСКОГ ОБЕЗБЕЂЕЊА**

**Члан 7.**

Испоручилац се обавезује да у тренутку закључења овог Уговора, Наручиоцу преда средство финансијског обезбеђења за извршење уговорних обавеза, у виду једне важеће и регистроване бланко соло менице, оверене печатом и потписане од стране лица овлашћеног за заступање, и којом гарантује уредно извршење свих својих уговорних обавеза, односно уговореног посла.

Уз меницу, из става 1. овог члана, мора бити достављено уредно попуњено и оверено менично овлашћење – писмо, као и копија картона депонованих потписа, издатог од стране пословне банке коју Испоручилац наводи у меничном овлашћењу – писму, за Наручиоца како би запримљену меницу могао попунити у складу са овим Уговором.

Меница, из става 1. овог члана, предата је као средство финансијског обезбеђења за извршење уговорних обавеза, са назначеним, на меничном овлашћењу, номиналним износом од 10% (десет процената) од укупне вредности Уговора без ПДВ-а, са роком важења менице који је најмање 30 (тридесет) дана дужи, од рока извршења наведеног у Уговору.

У случају недостатака у извршењу посла из разлога који се могу приписати Испоручиоцу (неиспуњење и/или доцња у испуњењу и/или испуњење са недостацима), исти је дужан да Наручиоцу плати номинални износ од 10% (десет процената) од укупне вредности Уговора, без ПДВ-а. Наручилац има право да наплати уговорни износ без посебног обавештавања Испоручиоца, активирањем бланко соло менице (за добро извршење посла).

Меницу и менично овлашћење (писмо) из става 1. и 2. овог члана, Наручилац ће вратити Испоручиоцу по завршеном послу, на његов писмени захтев.

**РАСКИД УГОВОРА**

**Члан 8.**

Ако Испоручилац не испуни обавезу испоруке добара ни у накнадном року који одреди Наручилац, овај Уговор се раскида по самом закону истеком последњег дана накнадног рока, а наплаћена средства по основу активирања менице Наручилац задржава на име накнаде штете. Наручилац нема обавезу да Испоручиоца посебно обавештава да је предметни Уговор раскинут.

**ВИША СИЛА**

**Члан 9.**

 Случајевима више силе сматрају се посебно следећи догађаји који уговорне стране нису могле предвидети нити избећи: природне непогоде и хаварије, потрес, пожар, експлозије, рат, побуна, који ометају или спречавају благовремено извршавање Уговора, укључујући и акте државних органа који се односе на извршење уговорних обавеза.

 Уговорна страна којој је извршавање уговорних обавеза онемогућено услед више силе и/или аката државних органа, мора одмах од наступања случаја из става 1. овог члана, писаним путем обавестити другу Уговорну страну о наступању истих.

 Обавештење из става 2. овог члана, мора садржати податке о тренутку наступања случаја, карактеру истог, као и опис евентуалних последица.

 Уговорна страна код које је наступио случај више силе, дужна је да свим средствима да настоји да у најкраћем могућем року уклони њене последице и омогући неометану реализацију Уговора.

 Уговорна страна из става 4. овог члана је дужна да обавештава другу уговорну страну о предузетим мерама, статусу, трајању и отклањању више силе.

 Уколико догађаји трају дуже од 30 календарских дана уговорне стране могу раскинути овај Уговор, уз писмено обавештење о једностраном раскиду, достављено другој страни у року не краћем од 5 (пет) календарских дана пре датума планираног раскида.

 У случају оваквог раскида Уговора, ниједна од уговорних страна нема право да захтева од друге уговорне стране накнаду за трошкове који су из тога проистекли.

**ОСТАЛЕ ОДРЕДБЕ**

**Члан 10.**

Испоручилац је дужан да Наручиоцу надокнади сву штету коју проузрокује Наручиоцу и/или трећим лицима извршењем/неизвршењем обавезе из члана 2. овог Уговора.

Испоручилац се обавезује да податке/документацију које је добио од Наручиоца или је до њих дошао током рада, чува као пословну тајну и након престанка уговорних обавеза, у складу са одредбама овог Уговора и прописима Републике Србије којима се уређује заштита пословне тајне и тајност података. Лице које је примило претходно наведене податке, одређене као поверљиве, дужно је да их чува и штити, без обзира на степен те поверљивости. Информације, подаци и документација које је Наручилац доставио у извршавању овог Уговора, Испоручилац не може стављати на располагање трећим лицима, без претходне писане сагласности Наручиоца.

Наручилац слободно располаже (трајно и неограничено) свом предметном документацијом, запримљеном од стране Испоручиоца и по том основу, осим исплате цене из члана 3. овог Уговора, других обавеза према Испоручиоцу нема.

Уколико Испоручилац поступи супротно ставу 2. овог члана, а Наручилац због тога претрпи штету, Испоручилац је дужан да Наручиоцу надокнади стварно причињену штету.

**Члан 11. /непотребно прецртати/**

Испоручилац ће ову јавну набавку извршити самостално.

**Члан 11а. /непотребно прецртати/**

Испоручилац за извршење ове јавне набавке, у складу са Понудом/Уговором о пословно техничкој сарадњи или другим актом, који је прилог овом Уговору, ангажује подизвођача/је:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Испоручилац у потпуности одговара за извршење уговорене набавке Наручиоцу.

**Члан 11б. /непотребно прецртати/**

Испоручилац ће ову јавну набавку извршити, у складу са Понудом/уговором о заједничком извршењу набавке, који је прилог овом Уговору, са понуђачем/има:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Чланови групе понуђача одговарају неограничено солидарно према Наручиоцу.

**Члан 12.**

За све оно што није регулисано овим Уговором, важе одредбе Закона о облигационим односима и одредбе других позитивноправних прописа примењивих на предмет Уговора.

Уговорне стране су дужне да једна другу обавештавају о свакој промени која може бити важна за реализацију Уговора. Сва обавештења једне уговорне стране дата другој уговорној страни, а која су у вези са овим Уговором, од дана закључења овог Уговора биће достављана у писаној форми – писмом или путем електронске поште, на доле наведене адресе:

а) Адреса Наручиоца:

Историјски архив Града Новог Сада, Нови Сад

ул. Филипа Вишњића 2а

е-маил: arhivns@gmail.com

б) Адреса Испоручиоца:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ из \_\_\_\_\_\_\_

ул. \_\_\_\_\_\_\_\_\_\_\_\_\_\_ бр. \_\_\_\_

е-маил: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

контакт лице: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

**Члан 13.**

Овај Уговор ступа на снагу даном закључења, и траје до обостраног испуњења уговорних обавеза уз услов достављања средства обезбеђења из члана 7. овог Уговора.

Овај Уговор се сматра закљученим на дан када су га потписали овлашћени заступници обе уговорне стране, а ако га овлашћени заступници нису потписали на исти дан, Уговор се сматра закљученим на дан другог потписа по временском редоследу.

Евентуалне измене и допуне овог Уговора могу бити извршене у писменој форми у складу са законом којим се уређују јавне набавке и другим важећим прописима.

**Члан 14.**

У случају спора по овом Уговору, који се не може решити договором уговорних страна, надлежан је стварно надлежни суд у Новом Саду.

**Члан 15.**

Овај Уговор је сачињен у 6 (шест) примерка, од којих свака уговорна страна задржава по 3 (три) примерка.

|  |  |  |
| --- | --- | --- |
| **НАРУЧИЛАЦ** |  | **ИСПОРУЧИЛАЦ** |
| **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_****Петар Ђурђев директор** |  | **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** |